Woord: kardoesFoto ter illustrasie (Foto: congerdesign/Pixabay) Woord: kardoes Betekenis: 1 (verouderd) Buskruitlading vir geskut, gepak in ŉ sak van katoen of papier of in ŉ papier- of metaalhuls, of kruitlading vir ŉ voorlaaiergeweer, gepak in papier. 2 Kleinerige, tuitvormig gedraaide papiersakkie vir lekkers, tabak, ens., of kleinerige papiersak met ŉ min of meer vierkantige vorm. Waar kom dit vandaan? In bet. 1 uit Ndl. kardoes (1593). Bet. 2 het in Afr. self ontwikkel. Volgens Scholtz (1972: 130) is kardoes tot die middel van die 18de eeu net as benaming vir ŉ houer van buskruit gebruik. Die kardoese vir die kruit is self in die 18de eeu gemaak. Die papier wat hiervoor gebruik is, is later ook vir ander doeleindes gebruik, bv. om iets in toe te draai. Die gebruik van kardoes in bet. 2 is volgens Silva (1996) in vroeë Afr. mntl. versterk deur Maleis cardus “kartondoos”. Eerste optekeninge in Afr. in bet. 1 by Changuion (1844) en in bet. 2 by Pannevis (1880). Bron: Etimologiewoordeboek van Afrikaans (EWA)